På 1600-tallet ble det vanlig å sette et preludium og en fuge sammen til et verk og på Bachs tid var dette blitt en fastlagt form. Rundt år 1700 samlet mange komponister stykker i ulike tonearter, eksempelvis skrev Johann Jakob Froberger (tapt) og Johann Mattheson (1719) en samling 48 generalbass-øvelser i alle tonearter. En tapt samling av Johann Pachelbel, (annonsert i 1704), kan ha vært en samling preludie-fuge-par i alle tonearter eller modi.